text: Føroyska U16-landsliðið við gentum tapti báðar venjingardystirnar ímóti Irlandi. Sjálvt um tað kennist tungt beint nú, so læra genturnar nógv av hesum, sigur venjarin
text: #000001
text: – Vit møta einum góðum írskum liði. Fyrri dysturin er á góðari leið; vit arbeiða ógvuliga hart og væl sum lið, men tað er ov lætt at skora ímóti okkum.
text: #000003
text: – Til seinna dystin ætla vit at gera tað truplari fyri tær. Men talan gjørdist heldur um eitt veruligt skrædl – serliga í fyrra hálvleiki. Einki riggaði, og tær fingu alt ov lætt spæl, og tað bleiv í staðin rættuliga trupult fyri okkum.
text: #000004
text: Tað sigur Eyðvør Jacobsen, venjari hjá U16-landsliðnum við gentum, sum farnu dagarnar hevur verið í Írlandi og spælt tveir venjingardystir. Tann fyrri endaði 5-0 til Írland, meðan úrslitið í seinna dystinum gjørdist 8-1 til heimaliðið, sum var á odda 6-0 í hálvleikinum.
text: #000005
text: – Tað var eitt hamskift lið, sum kom á vøllin í seinna hálvleiki. Tað gekk betri at fáa fatur á bóltinum, vit skapa fleiri góðar støður, og fingu eisini eitt mál. Samanumtikið ein katastrofalur fyrri hálvleikur, og ein góðkendur seinni hálvleikur.
text: #000007
text: – So sjálvt um tað er tungt og keðiligt beint nú, so læra genturnar vónandi nógv av hesum dystunum og sovorðnari mótstøðu. Og lærdómurin skal helst vera lættur at bera, sigur Eyðvør Jacobsen við heimasíðuna hjá FSF.
text: #000008
text: EM-fyrireikingar ímóti Írlandi og Portugal
text: #000012